《送原仲之荆南》
宋代·刘子翚

风急尘埃满汉关，送君行处路漫漫。
不知争战几时定，常恐别离相见难。
三径旧游松竹老，五湖新隐水云宽。
交朋日觉知音少，绿绮从今莫浪弹。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。